সেলেনিয়াম
সেলেনিয়াম একটি রাসায়নিক মৌল যার প্রতীক Se এবং পারমাণবিক সংখ্যা ৩৪। এটি পর্যায় সারণীতে সালফার এবং টেলুরিয়ামের উপাদানগুলোর মধ্যে থাকা সমবৈশিষ্ট্যযুক্ত একটি অধাতু (খুব কমই উপধাতু হিসেবে বিবেচিত) এবং যার সাথে আর্সেনিকের মিল রয়েছে। এটি এর প্রাথমিক অবস্থায় অর্থাৎ পৃথিবীর ভূত্বকগুলোতে খাঁটি আকরিক যৌগ হিসাবে খুব কমই পাওয়া যায়। সেলেনিয়াম (প্রাচীন গ্রীক σελήνη (সেলেনিয়া) "চাঁদ") আবিষ্কার করেছেন জেনস জ্যাকব বার্জিলিয়াস, যিনি পূর্বে আবিষ্কৃত টেলুরিয়াম (পৃথিবীর জন্য নামকরণ করা হয়েছিল) এর সাথে নতুন উপাদানটির সাদৃশ্য উল্লেখ করেছিলেন। সেলেনিয়াম, ধাতব সালফাইড আকরিকগুলোতে পাওয়া যায়, যেখানে এটি সালফারকে আংশিকভাবে প্রতিস্থাপন করে। বাণিজ্যিকভাবে, সেলেনিয়াম এই আকরিকগুলোর পরিশোধকগুলোতে উপজাত হিসাবে, বিশেষকরে অন্যান্য উৎপাদনের সময় উৎপাদিত হয়। খাঁটি সেলেনাইড বা সেলেনেট যৌগগুলো খনিজ হিসেবে পরিচিত, তবে এগুলো বিরল প্রকৃতির। সেলেনিয়ামের জন্য প্রধান বাণিজ্যিক ব্যবহার হ'ল কাচ তৈরি এবং রঙ্গক উৎপাদন। সেলেনিয়াম একটি অর্ধপরিবাহী এবং যেটি ফটোসেলগুলোতে ব্যবহৃত হয়। একসময় গুরুত্বপূর্ণ পদ্ধতি হিসেবে ইলেক্ট্রনিক্সের উপাদানগুলোতে সিলিকন সেমিকন্ডাক্টর ডিভাইসগুলোর সাথে ব্যবহৃত হত। সেলেনিয়াম এখনও কয়েক ধরনের ডিসি পাওয়ার সার্জ প্রোটেক্টর এবং এক ধরনের ফ্লুরোসেন্ট কোয়ান্টাম ডটে ব্যবহৃত হয়। সেলেনিয়াম লবণ প্রচুর পরিমাণে বিষাক্ত, তবে অনেক প্রাণীর কোষ ক্রিয়ার জন্য তা অল্প পরিমাণে প্রয়োজনীয়। সেলেনিয়াম শিশুখাদ্য সহ অনেকগুলো মাল্টিভিটামিন এবং অন্যান্য খাদ্যতালিকাগত পরিপূরক উপাদান হিসেবে ব্যবহৃত হয়। এটি অ্যান্টিঅক্সিড্যান্ট এনজাইমগুলো যেমনঃ গ্লুটাথিয়ন পারক্সিডেস এবং থাইওরডক্সিন রিডাক্টেসের একটি উপাদান (যা পরোক্ষভাবে প্রাণী এবং কিছু গাছপালায় নির্দিষ্ট জারণযুক্ত অণুকে বিজারিত করে)। এটি তিনটি ডায়োডিনেজ এনজাইমগুলোতেও পাওয়া যায়, যা একটি থাইরয়েড হরমোনকে অন্যটিতে রূপান্তর করে। গাছগুলোতে সেলেনিয়ামের প্রয়োজনীয়তা প্রজাতি থেকে প্রজাতিতে পৃথক হয়, কিছু কিছু উদ্ভিদে তুলনামূলকভাবে প্রচুর পরিমাণে প্রয়োজন হয় এবং অন্য উদ্ভিদে সম্ভবত কোনও প্রয়োজনই হয় না।